HU
L 222/212
55.
Az Európai Unió Hivatalos Lapja
2023.9.8.
(9)
Az egységeken a fedélzeti ETCS kapcsolódási pontokra és telepített ETCS esetén a vonat »Speciális fékezés letiltása – Pálya menti utasítások: örvényáramú sínfék« interfész funkciójára vonatkozó követelményeket a J-2.
függelék B. hivatkozásában említett előírás határozza meg.
Az örvényáramú sínfék egység általi tiltására vonatkozó utasítások kiadása utólagosan történhet automatikusan vagy a vezető beavatkozásával manuálisan.
A vasúti jármű automatikus vagy manuális vezérlés szerinti beállítását fel kell tüntetni a 4.2.12.2. pontban meghatározott műszaki dokumentációban.
(10)
Az egységeken a fedélzeti ETCS kapcsolódási pontokra és telepített ETCS esetén a vonat »Speciális fékezés letiltása – STM-utasítások: örvényáramú sínfék« interfész funkciójára vonatkozó követelményeket a J-2.
függelék B. hivatkozásában említett előírás határozza meg.
Az örvényáramú sínfék egység általi tiltására vonatkozó utasítások kiadása utólagosan történhet automatikusan vagy a vezető beavatkozásával manuálisan.
A vasúti jármű automatikus vagy manuális vezérlés szerinti beállítását fel kell tüntetni a 4.2.12.2. pontban meghatározott műszaki dokumentációban.”
A 4.2.4.9. pont a következőképpen módosul: a) az (1) pont helyébe a következő szöveg lép: „(1) A vonat személyzetének a jelzett információk alapján fel kell tudnia ismerni a fékrendszer állapotát.
A vonat személyzetének ezért ebből a célból az üzemeltetés egyes szakaszaiban meg kell tudnia állapítani a vasúti jármű fő fékrendszerének (vészfék- és üzemifék-rendszer), valamint rögzítőfék-rendszerének (működtetett, kioldott vagy leválasztott) állapotát, illetve a rendszer függetlenül irányítható és/vagy leválasztható részeinek (működtetőegységeinek) állapotát.”; b) a (6) pont helyébe a következő szöveg lép: „(6) A fent leírt információkat a vonat személyzete felé továbbító funkció lényeges a biztonság szempontjából, mivel ezeket az információkat a vonat személyzete a vonat fékhatásosságának értékelésére használja.
Amennyiben a jelzőműszerek helyi adatokról nyújtanak tájékoztatást, harmonizált jelzőműszerek használata biztosítja a szükséges biztonsági szintet.
Ha a vonat személyzete központi vezérlőrendszer használatával, egy helyszínről (például vezetőfülkéből) végezheti el az összes ellenőrzést, a rendszerelemek hibamódjának, a redundanciáknak, az időszaki vizsgálatoknak és más rendelkezéseknek a figyelembevételével megbízhatósági tanulmányt kell készíteni a rendszerről; e tanulmány alapján meg kell határozni a központi vezérlőrendszer üzemi feltételeit és azokat a 4.2.12.4. pontban ismertetett üzemeltetési dokumentációban fel kell tüntetni.”
56.
A 4.2.4.10. pontban a (4) és (5) pont helyébe a következő szöveg lép: „(4) A mentett vonat e speciális üzemi körülmények között kifejtett fékhatásosságát számítással kell értékelni, azonban ennek nem kell megegyeznie a 4.2.4.5.2.
pontban ismertetett fékhatásossággal.
A kiszámított fékhatásosságnak és a mentési üzemi feltételeknek szerepelniük kell a 4.2.12. pontban ismertetett műszaki dokumentációban.
(5) A 4.2.4.10.
(4) pontban előírt követelmény nem vonatkozik azon egységekre, amelyek (»tervezési tömeg menetkész állapotban« terhelési körülmény mellett) 200 tonna alatti vonat-összeállításban üzemelnek.”
57.
A 4.2.5.1. pont helyébe a következő szöveg lép:
„4.2.5.1.
Egészségügyi rendszerek
(1)
Az egészségügyi rendszerekhez szükséges víz fedélzeti tárolására és elosztására szolgáló anyagoknak (pl. tartály, szivattyú, vízcsap és tömítések anyaga és minősége) meg kell felelniük az emberi fogyasztásra szánt vízre vonatkozó, az (EU) 2020/2184 európai parlamenti és tanácsi irányelv (*) szerinti követelményeknek.
(2)
Az egészségügyi rendszerek (illemhelyek, mosdók, büfé/étterem) nem bocsáthatnak ki az emberi egészségre vagy a környezetre káros szennyvizet.
A kibocsátott anyagoknak (azaz a kezelt víznek, a közvetlenül a lefolyóból kibocsátott szappanos víz kivételével) meg kell felelniük az alábbi irányelveknek: